|  |  |
| --- | --- |
| |  | | --- | |  |   12.10.2018. ИНДЕКСИ ПОТРОШАЧКИХ ЦЕНА, септембар 2018. Индекси потрошачких цена дефинишу се као мера просечне промене малопродајних цена робе и услуга које се користе за личну потрошњу.  Цене ових производа и услуга у септембру 2018. године, у односу на август 2018. године, у просеку су ниже за 0,3%. Потрошачке цене у септембру 2018. године, у поређењу са истим месецом претходне године, повећане су 2,1%, док су у поређењу са децембром 2017. године повећане 1,9%.  Посматрано по главним групама производа и услуга класификованих према намени потрошње, у септембру 2018. године, у односу на претходни месец, пад цена је забележен у групама *Рекреација и култура* (-5,6%), *Комуникације* (-0,3%), у групама *Храна и безалкохолна пића* и *Намештај, покућство и текуће одржавање стана* (за по -0,2%) и у групи *Одећа и обућа* (-0,1%). Раст цена је забележен у групама *Ресторани и хотели* (0,6%), *Транспорт* (0,5%), *Здравство* (0,4%) и *Образовање* (0,1%).  Цене осталих производа и услуга нису се битније мењале.  Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |